18-vuotias teinitähti järkytti fanejaan haukuilla: ”Olette huoria!” – Stara
18-vuotias teinitähti järkytti fanejaan haukuilla: ”Olette huoria!”
Viihdeuutiset 14.7.2012, 22:30 · Neea Jokinen
Irlantilais-englantilaisen One Direction -poikabändin poplaulaja Niall Horan on kerännyt itselleen jo oman fanilauman. Teinitähden väitettiin aiemmin tänä vuonna iskeneen silmänsä poppari Justin Bieberin tyttöystävään Selena Gomeziin. Sittemmin mies kertoi ihastuksestaan teinitähti Demi Lovatoon.
Nyt 18-vuotiaan teinitähden uutisoidaan järkyttäneen ihailijoitaan Dublinin lentokentällä. Niall Horan oli poistumassa lentoasemalta, kun fanit piirittivät hänet erään portin edustalla. Poplaulaja ei selvästikään halunnut jäädä tervehtimään ihailijoitaan, sillä hän haukkui tyttöjä törkeästi.
– Muistatteko, kun viimeksi kävelin tänne? Olette joukko huoria, Niall Horan sanoo verkossa julkaistulla videolla.
Shokeeraava kommentti ikuistettiin erään fanin kameralle ja video julkaistiin verkossa. Sittemmin lukuisat videon katsojat ovat järkyttyneet teinitähden tylystä ja törkeästä käyttäymisestä. Eräs irkkufani puolusti idoliaan kertomalla, että Irlannissa kyseistä törkyheittoa pidetään vitsikkäänä.